ESSO ควง “Starbucks” เปิดสาขาในปั๊ม ประเดิม 3 สาขา นอกกรุงเทพฯ - FINNOMENA
ESSO ได้พันธมิตรทางการค้ารายใหม่ล่าสุด คือ ร้านกาแฟชื่อดัง Starbucks ประเดิมเปิด 3 สาแรก ในไตรมาส 4 เช่น บางบัวทอง นนทบุรี, วังมะนาว เพชรบุรี และกาญจนบุรี
30 เม.ย. 2561

ESSO ได้พันธมิตรทางการค้ารายใหม่ล่าสุด คือ ร้านกาแฟชื่อดัง Starbucks ประเดิมเปิด 3 สาแรก ในไตรมาส 4 เช่น บางบัวทอง นนทบุรี, วังมะนาว เพชรบุรี และกาญจนบุรี
ESSO บอกถึงที่มาของความร่วมมือ มาจากความต้องการในการรุกธุรกิจ Non-Oil ของเอสโซ่ ให้น้ำหนักกับธุรกิจค้าปลีกน้ำมัน รวมทั้งธุรกิจที่ไม่ใช่น้ำมันมากขึ้น ทั้งจากความร่วมมือกับพันธมิตรทางการค้ารายเดิมอย่างต่อเนื่อง และสร้างพันธมิตรทางการค้ารายใหม่
นอกจากนี้ เอสโซ่ ยังเตรียมปรับรูปแบบร้านสะดวกซื้อไทเกอร์มาร์ทใหม่เพื่อรองรับความต้องการของบางสถานีบริการที่ต้องการมีร้านสะดวกซื้อที่ไม่ต้องมีขนาดใหญ่มาก แต่มีสินค้าที่คนในชุมชนต้องการ
ส่วนแผนการขยายสถานีบริการน้ำมันในปีนี้ จะเปิดเพิ่ม 80 แห่ง จากสิ้นปีที่แล้วมีอยู่ 553 แห่ง โดย 50 แห่งเป็นการเปลี่ยนจากสถานีบริการน้ำมันเพียวมาเป็นเอสโซ่แทน และที่เหลืออีก 30 แห่งเป็นการสร้างสถานีบริการน้ำมันเอสโซ่ใหม่
ทั้งนี้ในปีนี้ ESSO วางเป้าหมายที่จะเพิ่มส่วนแบ่งการตลาดน้ำมันไว้เพิ่มขึ้นจากเดิม 11% เป็นอันดับ 4 รองจาก ปตท. บางจาก และเชลล์ โดยคาดว่าปลายปี 2561 จะมีส่วนแบ่งการตลาดแซงหน้าเชลล์
ที่มา : https://positioningmag.com/1167878
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: